Lämpökaivo on halkaisijaltaan hieman yli 10 cm leveä. Kun poraus on valmis, aukon ympärille asennetaan muovinen huoltokaivo, joka jää maan alle. Lisäksi noin puolen metrin syvyydessä kaivolta talolle kulkeva putkisto peitetään. Niistä ei käytännössä jää pihaan mitään jälkiä, eikä niitä tarvitse pihalla liikkuessa varoa. Kaivon sijainti voi olla kuitenkin hyvä merkitä, jotta vältetään mahdolliset vahingot tulevaisuudessa, esimerkiksi maanrakennustöitä tehdessä.